Forretningsorden for årsmøtet i Fagforbundet Helse, Sosial og Velferd Oslo 25.01.24

1. Møtet er åpent for medlemmer av fagforeningen og invitert møteleder/dirigent. Alle deltakere må registreres før de kan gå inn i møtet. Møtet stenges for nye deltakere kl. 18.00.

2. Det velges en dirigent som skal lede møtet.

3. Det velges en sekretær til å føre protokoll, to protokollvitner og tellekorps.

4. Ingen har rett til å få ordet mer enn tre ganger i samme sak. Med unntak av innledninger, settes taletiden til to(2) minutter hver gang. Dirigenten har rett til å stille forslag om ytterligere begrensninger av taletiden. Til forretningsorden gis ingen ordet mer enn en gang og høyst ett minutt til hver sak.

5. Forslag må leveres skriftlig.

6. Forslag som ikke har noen forbindelse med de sakene som er ført opp på dagsorden, kan ikke behandles.

7. Alle innlegg skal framføres fra den bestemte plass foran i salen.

8. Alle saker avgjøres med alminnelig flertall. I tilfelle av stemmelikhet stemmes det på nytt og ved fortsatt stemmelikhet, forkastes forslaget.

9. Under valg følges vedtektenes retningslinjer for valg og avstemninger i Fagforbundet.

10. I protokollen innføres forslag, avstemninger og vedtak.